SABINA อัดแคมเปญรับ “วันแม่” 1-12 ส.ค.นี้
SABINA ต้อนรับ “วันแม่” จัดแคมเปญมอบหน้ากากผ้าพรีเมี่ยมส่งฟรีถึงมือแม่
9 ส.ค. 2564

บริษัท ซาบีน่า จำกัด (มหาชน) หรือ SABINA ผู้ผลิตและจำหน่ายชุดชั้นในแบรนด์ “ซาบีน่า” ต้อนรับวันแม่แห่งชาติ ด้วยแคมเปญ “ส่งให้ฟรี ถึงมือแม่” จัดชุดของขวัญหน้ากากอนามัยพรีเมียม แทนความห่วงใยที่ลูกๆ มีต่อแม่ในช่วงการแพร่ระบาดของไวรัสโควิด-19 เพียงซื้อสินค้าซาบีน่า ครบ 1,500 บาทสุทธิ เฉพาะช่องทางออนไลน์ของซาบีน่าผ่านทาง www.sabina.co.th หรือทาง [email protected] หรือทาง Inbox facebook fanpage ของ SabinaThailnd  ตั้งแต่ 1-12 ส.ค.2564 รับชุดของขวัญหน้ากากพรีเมี่ยม Protect with Love มูลค่า 690 บาท
ประกอบด้วย หน้ากากผ้าพรีเมี่ยมที่ใช้นวัตกรรมหน้ากากผ้าของซาบีน่า ให้คุณสมบัติในการป้องกันและยับยั้งเชื้อแบคทีเรีย  ป้องกันฝุ่นละอองขนาดเล็ก และกันละอองน้ำ  ออกแบบพิเศษแพทเทิร์นหน้ากากแบบ 4D โดยใน 1 กล่องมีหน้ากาก 2 ชิ้น พร้อมสายคล้อง คริสตัล บีด (Crystal Bead) ผลิตจากลูกปัดคุณภาพดี ทนทาน สวยหรู และถอดออกไปใช้กับหน้ากากอื่นได้  บรรจุอยู่ในกล่องสวยงาม พร้อมการ์ดบอกรักคุณแม่ ส่งฟรีให้พร้อมสินค้าถึงบ้าน เฉพาะ 400 คำสั่งซื้อแรกเท่านั้น
นอกจากนี้ ยังได้รับความคุ้มครองประกันภัยโควิด 19 ความคุ้มครองสูงสุด 200,000 บาท จากอาคเนย์ประกันภัยเพิ่มเติมอีก แต่หากช้อปไม่ทัน 400 ท่านแรก ซาบีน่าก็ยังมีโปรดีที่ราคา พร้อมส่วนลดอีกมากมาย และช้อปครบ 1,500 บาทสุทธิ ยังได้รับประกันภัยโควิด 19 ตลอดทั้งเดือนสิงหาคมอีกด้วย